رانا محمد ارشد

رانا محمد ارشد ،ایک پاکستانی سیاست دان ہیں جو 2008 سے مئی 2018 تک پنجاب کی صوبائی اسمبلی کے رکن رہے۔

ابتدائی زندگی اور تعلیم 
رانا محمد ارشد 13 جنوری 1970 کو شیخوپورہ پاکستان میں پیدا ہوئے۔  انہوں نے بیچلر آف آرٹس کی ڈگری  1990 میں پنجاب یونیورسٹی سے حاصل کی۔

سیاسی کیریئر 
رانا محمد ارشد  نے 2002 کے پاکستانی عام انتخابات میں حلقہ پی پی 171 (ننکانہ صاحب-II) سے پاکستان مسلم لیگ (ن) کے امیدوار کے طور پر پنجاب کی صوبائی اسمبلی کی نشست کے لیے انتخاب لڑا لیکن وہ ناکام رہے۔ انہوں نے 12,820 ووٹ حاصل کیے اور وہ نشست آزاد امیدوار رائے اعجاز احمد خان سے ہار گئے۔  وہ جون 2008 میں ہونے والے ضمنی انتخابات میں حلقہ پی پی 171 (ننکانہ صاحب-II) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے منتخب ہوئے۔ انہوں نے 22,715 ووٹ حاصل کیے  اور پاکستان مسلم لیگ (ق) کے امیدوار سردار افتخار احمد ڈوگر کو شکست دی۔  وہ 2013 کے پاکستانی عام انتخابات میں حلقہ پی پی 171 (ننکانہ صاحب-II) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔   دسمبر 2013 میں انہیں پارلیمانی سیکرٹری برائے اطلاعات و ثقافت مقرر کیا گیا۔

حوالہ جات 

پنجاب ارکان صوبائی اسمبلی 2008ء تا 2013ء
پاکستان مسلم لیگ (ن) کے سیاست دان
1970ء کی پیدائشیں
پنجاب ارکان صوبائی اسمبلی 2013ء تا 2018ء
بقید حیات شخصیات